דרורה חבקין

**דרורה חבקין** (3 באוגוסט 1934 – 23 באפריל 1995) הייתה זמרת, מלחינה, פזמונאית ומעבדת מוזיקלית ישראלית.

## ביוגרפיה
חבקין נולדה בחיפה וגדלה בירושלים. היא דור שישי בארץ מצד אמה. סבה, נתן בן ציון חבקין, היה פעיל למען צמחונות, פציפיזם ואספרנטו.

חבקין הייתה מראשוני להקת הנח"ל בתחילת שנות ה-50. לאחר שחרורה מצה"ל למדה באקדמיה למוזיקה ע"ש רובין בירושלים. את שירה הראשון, "לילה טוב", כתבה כתרגיל בקורס להרמוניה, בשנת 1962.

לאורך השנים כתבה, הלחינה ותרגמה להיטים רבים ללהקות צבאיות ולזמרים שונים, ביניהם יפה ירקוני, חוה אלברשטיין, ירדנה ארזי וליאור ייני. בסוף שנות ה-60 הקליטה שני אלבומים של שירי רחוב, שזכו להצלחה רבה. נישאה לדב נשרי, אלוף-משנה בצה"ל ולאחר מכן מנכ"ל החברה לפיתוח חוף אילת (וגרושהּ של העיתונאית דליה למדני). בני הזוג היו הורים לבן ובת, אריאל ושירי, והמשפחה התגוררה בצהלה. ב-1970 התגרשה ממנו ועברה לגור עם דני ליטני ברחוב בן יהודה בתל אביב. השניים גם הופיעו יחדיו ברחבי הארץ.

בעקבות המשבר החברתי שיצרה מלחמת יום הכיפורים הוציאה ב-1977 את האלבום "נגמרה פתאום עוד מלחמה" בו הלחינה ושרה שירים אנטי-מלחמתיים בוטים שכתב עידן סובול בעקבות מלחמת ששת הימים ומלחמת יום הכיפורים בהן השתתף. האלבום לא הצליח מסחרית, ונשכח עד שהועלה לרשת ב-2020 ביוזמת רועי הראבן.
ב-1977 עברה חבקין עם שני ילדיה לאירופה. ב-1984 חזרה מהולנד לישראל וכתבה לחן לשירה של לאה גולדברג "תפילה" עבור ירדנה ארזי. כעבור זמן אובחן אצלה סרטן והיא החלה לרפא את בעצמה בחומרים טבעיים. במקביל עברה לגור בראש פינה. לאחר שהתמחתה בטבעונות פתחה גם חנות טבע. ספרה "על תבלינים וצמחי מרפא" יצא בהוצאת משרד הביטחון בשנת 1995.

באותה שנה נפטרה חבקין באופן פתאומי מדום לב, בגיל 60.

חנות הטבע שפתחה בראש-פינה מנוהלת כיום על ידי בתה, שירי.

## דיסקוגרפיה
* **שירי רחוב**; ליווי: מיגאל, דן גורדון ועמי פרנקל, תל אביב: סי.בי.אס., [אוקטובר 1969]. (התוכן: הי יונה [יונה פעמונה]; ידידי החלוץ; הרכבת; בת 16 הייתי; היה היו לי; יש לי רעה; קטרינה הקדושה; תבלול של העין; המכשפה; דוניה; ספר לי; שימי ידך; מה לעשות?; כצפור חפשית; פרחים; התאהבתי בך; יולה לה) (הופעה חיה במועדון "צוותא")
* **שירי רחוב מס' 2**, תל אביב: סי.בי.אס., [1970]. (התוכן: יולה יולה; אהובה לי (פן); לשדה יצא יצאתי; על הרכב; אי דה בים בום; אינקי פינקי; הוי ירוקה (טביב - פנחסי); שי קטן לחייל; כדור בשר; איפה היית; נגני נגני (שיר חתונה); כלא שש; אני יושב לי; ביום אחד ביום בהיר; תישן חביבי; האניות עגנו במלטה (א. רון); היא תלבש קסאוורודקה; יופי היי; הכד השבור; סמרה הופ הופ; אוקרמבה)
* **נגמרה פתאום עוד מלחמה** גלרון, 1977. מילים: עידן סובול.
* **שירי הרחוב של דרורה חבקין**; [עריכה: נחום היימן], 2 תקליטורים, ראשון לציון: אן.אם.סי., 2006.


* *Tänze aus Israel*, Sung by Drora Havkin; Israelisches Volkmusikensemble, München: Calig-Verlag (*Rhythmen und Tänze der Völker*), [197-?].
* *Volkstänze aus Israel: mit Tanzbeschreibung*; Interpr.: Das Israelisches Volksmusikensemble. Shauli, Uri [Dir.]. Havkin, Dora [voc]; dt. Bearb. der Tanzbeschreibungen: Gerd Kaechele, München: Calig-Verlag (*Rhythmen und Tänze der Völker*), 1986.


## ספרה
* **על תבלינים וצמחי מרפא**; צילום: אריאל נשרי, תל אביב: משרד הביטחון, תשנ"ה 1995.

## קישורים חיצוניים
* 
* 

* דרורה חבקין באתר WorldCat Identities
* 
* 

* D'vora Ben Shaul, Songwriter Drora Havkin dies at 60, *[[The Jerusalem Post]]*, April 25, 1995

* 'היי יונה פעמונה' - אפי נצר חוגג יום הולדת לגדולה מכולן דרורה חבקין, גבי גזית עם נתן זהבי, "גבי גזית", רדיו ללא הפסקה, 6 באוגוסט 2007
* מה מקור השיר 'יונה פעמונה' של דרורה חבקין? קובי לוריא: "מדובר בתשדיר בחירות!", רבקה מיכאלי, "באה לשבת", רדיו ללא הפסקה, 1 בנובמבר 2013
* 
*  
* דרורה חבקין, באתר בננות
* דרורה חבקין באסופת "מלחיני משוררים ישראלים" בעריכת דודו אלהרר, האתר של נילי דגן
* 
* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:פזמונאיות ישראליות
קטגוריה:פזמונאיות כותבות עברית
קטגוריה:חברות להקת הנח"ל
קטגוריה:מעבדים מוזיקליים ישראלים
קטגוריה:מעבדות מוזיקליות ישראליות
קטגוריה:מלחינות ישראליות
קטגוריה:מלחינים ישראלים
קטגוריה:טבעונות בישראל
קטגוריה:צהלה: אישים
קטגוריה:אישים הקבורים בראש פינה
קטגוריה:ישראליות שנולדו ב-1934
קטגוריה:ישראלים שנולדו ב-1934
קטגוריה:ישראליות שנפטרו ב-1995
קטגוריה:ישראלים שנפטרו ב-1995